Twee Kovsies vrygespreek ná ‘rassisme’-histerie – praag.co.za
Twee Kovsies vrygespreek ná ‘rassisme’-histerie
Die twee studente van die Universiteit van die Vrystaat wat reeds deur die hoofstroommedia, asook die rektor Jonathan Jansen, aan ‘n “rassistiese poging tot moord” verhoor en skuldig bevind is, is vanoggend in die Bloemfonteinse landdroshof onskuldig.
Die twee studente, Cobus Muller en Charl Blom, is daarvan aangekla dat hulle op 17 Februarie 2014 vir Damane Muzi Gwebu (21) op die kampus van die Universiteit van die Vrystaat (UV) aangerand en dat Muller hom probeer doodry het. Streeklanddros Rasheed Matthews het hulle egter geheel en onskuldig bevind.
Die twee Kovsies het agterna gesê dat hulle “verheug” is oor die uitspraak, maar wou hulle nie uitlaat oor die moontlikheid om ‘n eis teen die UV in te dien nie. Hulle is intussen deur die universiteit geskors en verbied om hul “voete op die kampus te sit”.
Van hule studentevriende van die Armentumkoshuis het hulle vandag in groot getalle kom ondersteun.
Die twee studente is deur ‘n groot groep van hul Armentum-koshuisvriende ondersteun.
Hier is net ‘n klein gedeelte van die mediaberigte wat die onskuldige studente erg benadeel het en wat glad nie die sub judice-reël gehoorsaam het nie.
Skrywer praagGepubliseer op 9 September 2014 9 September 2014 Kategorieë Afrikaanse nuus, NuusSleutelwoord Charl Blom, Cobus Muller, Damane Muzi Gwebu, Kovsies, onskuldig
Vorige Vorige artikel: ANC praat uit drie monde oor landbou
Volgende Volgende artikel: PRAAG eis Jansen se bedanking en verskoning